KS Daily View 31 ม.ค. 2023
31 มกราคม 2566

KS Daily View 31.01.2023 > ติดตามการประชุม Fed, ECB, BOE เงินเฟ้อปรับลดลงจากฐาน / ศก. ภาคบริการฟื้นตัว SET คาดแกว่งในกรอบ 1,666-1,691 หุ้นแนะนำวันนี้ PLANB
ตัวเลขเศรษฐกิจสำคัญ คือ เงินเฟ้อสเปน (+5.8% YoY) (vs +4.9%) สูงกว่าคาด / 4Q22 GDP เยอรมัน (-0.2% QoQ) ต่ำกว่าคาด ซึ่งถือเป็นตัวเลขที่แย่กว่าคาดทั้งคู่ทั้งในแง่ของศก.ถดถอยในฝั่งยุโรปและเงินเฟ้อที่มีโอกาสค้างสูงกดดันสินทรัพย์เสี่ยงเมื่อคืนที่ผ่านมา ปัจจัยที่ต้องตามต่อคือการประชุม FED ECB BOE อย่างไรก็ดีเช้านี้ IMF ออกมาให้ความเห็นถึงการเติบโตที่ชะลอตัวในปี 2023 ก่อนฟื้นตัวในปี 2024 (+3.4% YoY) (vs 3.1%  มองบวกกว่าที่เดิมเคยประเมินไว้ ณ ตุลาคม 2022)
กลยุทธ์การลงทุน : เราเชื่อว่าแนวโน้มครึ่งแรกของปี 2566 ชัดเจน เริ่มต้นจากอัตราเงินเฟ้อทั่วไปจะลดลงส่วนใหญ่มาจากปัจจัยฐานในขณะที่อัตราเงินเฟ้อพื้นฐานอาจจะลงยากกว่า / ภาคบริการน่าจะทำผลงานได้ดีกว่าภาคการผลิต, ส่งออก และเฟดน่าจะหยุดขึ้นดอกเบี้ยที่ 4.75-5%มุมมองของตลาดคล้ายคลึงกันในประเด็นดังกล่าว ความเสี่ยงจะอยู่ในในครึ่งหลังของปี 2566 เหตุผลคือ
1) ธนาคารกลางสหรัฐฯ สาขานิวยอร์ก ประเมินความน่าจะเป็นที่จะเกิดภาวะเศรษฐกิจถดถอยที่ 47% (คาดในเดือน ธ.ค.2566 เนื่องจากเดือน ธ.ค.2565 (3 เดือน/10 ปี: -0.73%) ความน่าจะเป็นสูงกว่าช่วง 2008
2) เงินเฟ้อและ PCE ของสหรัฐฯ อาจลดลงในครึ่งแรกของปี 2566 จากผลกระทบเรื่องฐานเป็นหลัก แต่แนวโน้มในครึ่งหลังของปี 2566 ยังไม่ชัดเจน ทั้งการตัดสินใจขึ้นดอกเบี้ยของเฟด (Pivot หรือ Policy u turn) และความหนืดของเงินเฟ้อ
กำไรไตรมาส 4/65 ทิศทางปี 2566 จะเป็นหัวใจ หลังมุมมอง ศก.มหภาค ชัดเจน โดย เราแนะนำหุ้น 2 กลุ่ม
1.) หุ้นที่มีกำไรเติบโตแข็งแกร่งในไตรมาส 4/2565 QoQ และ YoY และกำไรปี 2566 เติบโตมากกว่า 15% ได้แก่ SNNP, ZEN, BJC, BE8, KLINIQ, SHR, PLANB
2.) หุ้นที่น่าจะรายงานกำไรไตรมาส 4/2565 อ่อนแอ แต่คาดว่าจะฟื้นตัวอย่างแข็งแกร่ง QoQ ในไตรมาส 1/2566 และซื้อขายในราคาที่ต่ำกว่าค่าเฉลี่ยในอดีต โดยมี upside น่าสนใจต่อราคาเป้าหมาย ได้แก่ BGRIM, GPSC, PTG, OR, PTTGC, IVL และ KTC
ประเด็นสำคัญที่ต้องติดตามในสัปดาห์นี้ 
1.) Gadget sector:  ติดตามการประกาศผลประกอบการของ APPLE และ outlook ในวันที่ 2 ก.พ. ซึ่งคาดว่าจะมีผลต่อทิศทางหุ้นในกลุ่ม Gadget ของไทย (COM7, SPVI, IT, SYNEX) โดยตลาดคาด EPS ใน 1QFY23 ของ APPLE หดตัว 8% YoY เป็น US$1.94/sh จากปัญหา Supply chain disruption ที่เกิดในจีนช่วง Zero-COVID policy ใน 4Q22 ซึ่งมองว่าคลี่คลายไปแล้ว
2.) Energy sector:  ติดตามการประชุม OPEC+ ในวันพุธที่ 1 ก.พ. ซึ่งคาดว่าทางกลุ่มจะยังคงมติตามเดิมคือยังผลิตต่ำกว่าระดับ Pre-COVID ประมาณ 2-3 ล้านบาร์เรล ทั้งนี้ปัจจัยที่จะมีผลต่อทิศทางระดับราคาน้ำมันดิบในระยะถัดไปคืออุปสงค์หลังการเปิดเมืองของจีน, ปริมาณการผลิตน้ำมันดิบของรัสเซีย และสถานการณ์สงครามรัสเซียยูเครน
3.) Interest rate sensitive sector:  ติดตามการประชุม Fed และถ้อยแถลงของ Fed Chair Powell ในคืนวันพุธที่ 1 ก.พ. โดยครั้งนี้ตลาดคาดว่าเฟดจะขึ้นดอกเบี้ย 25bps. เป็น 4.50%-4.75% ซึ่งต้องจับตาดูว่าจะมีการส่งสัญญาณเรื่องทิศทางดอกเบี้ยในช่วงที่เหลืออย่างไร หากเฟดส่งสัญญาณหยุดขึ้นดอกเบี้ยที่ระดับ 5%+/- อาจมีแรงเก็งกำไรในกลุ่ม Growth หรือกลุ่มที่ sensitive กับดอกเบี้ย ได้แก่ Tech, Electronics, Utilities, Finance, Small-Mid caps เป็นต้น
แนวโน้มตลาดหุ้นไทย : เราคาด SET Index จะแกว่งตัวขึ้นในสัปดาห์นี้ประเมินแนวต้าน 1691 และ 1705 จุด ส่วนแนวรับสำคัญประเมิน 1666 จุด
ประเมินตลาดหุ้นไทยวันนี้ยังแกว่งในกรอบ 1666-1691 จุด หุ้นแนะนำ PLANB
Top pick : PLANB (แนะนำ “ซื้อ” ราคาเป้าหมาย 8.91 บาท) เป็นหุ้นเด่นของเราจากกลุ่ม Media Sector จาก
1) การออกนอกบ้านของผู้บริโภคที่มากขึ้น
2) การแข่งขันที่ดีขึ้นหลังการรวมตลาด / คาดกำไร 4Q22 (+20% QoQ / +47% YoY) โดยงบสื่อนอกบ้านเดือนธ.ค. (+60% YoY)
รายงานตัวเลขเศรษฐกิจ
วันพุธ ติดตามตัวเลขเศรษฐกิจไทยโดย ธปท. ตัวเลขส่งออก และนำเข้าของเกาหลีใต้เดือน ม.ค. คาด -11.5% YoY และ -3.6% YoY (แย่ลงต่อเนื่อง MoM) ตัวเลข Caixin Manufacturing PMI เดือน ม.ค. คาด 49.5 จุด (+1% MoM) ตัวเลข Inflation rate ของยูโรโซนเดือน ม.ค. คาด +0% MoM และ +9.1% YoY ตัวเลขอัตราการว่างงานของยูโรโซนเดือน ม.ค. คาด 6.5% (ทรงตัว MoM) ตัวเลข ISM Manufacturing PMI ของสหรัฐฯ เดือน ม.ค. คาด 48 จุด (-0.8% MoM) ตัวเลขตำแหน่งงานที่เปิดรับสมัคร (JOLTs Jobs Openings) เดือน ธ.ค. คาด 10.2mn (-2.5% MoM) ปริมาณสต๊อกน้ำมันดิบของสหรัฐฯ รายสัปดาห์ การประชุม OPEC+ คาดคงนโยบายการผลิตตามเดิม การประชุมธนาคารกลางสหรัฐฯ คาดขึ้นดอกเบี้ยนโยบาย 25bps. เป็น 4.50%-4.75% และถ้อยแถลงของ Fed Chair Powell
วันพฤหัสฯ ติดตาม การประชุมธนาคารกลางอังกฤษคาดปรับขึ้นดอกเบี้ยนโยบาย 50bps. เป็น 4% การประชุมธนาคารกลางยุโรปคาดปรับขึ้นดอกเบี้ยนโยบาย Deposit Facility rate 50bps. เป็น 2.5% ถ้อยแถลงของ ECB President Lagarde ตัวเลข Factory Orders ของสหรัฐฯ เดือน ธ.ค. คาด +2.3% MoM
วันศุกร์ ติดตามตัวเลข Caixin Service PMI ของจีนเดือน ม.ค. คาด 52 จุด (+8.3% MoM) ตัวเลข ISM Non-manufacturing PMI ของสหรัฐฯ เดือน ม.ค. คาด 50.3 จุด (+1.4% MoM) ตัวเลข Non Farm Payrolls ของสหรัฐฯ เดือน ม.ค. คาด 185K (-17% MoM) ตัวเลขอัตราการว่างงานของสหรัฐฯ เดือน ม.ค. คาด 3.6% (สูงขึ้นจากเดือนก่อนหน้าที่ 3.5%) และตัวเลขอัตราค่าจ้างรายชั่วโมงของสหรัฐฯ เดือน ม.ค. คาด +0.3% MoM และ +4.3% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY